Prasasti Ciaruteun - Wikipédia

# Prasasti Ciaruteun

### Ti Wikipédia, énsiklopédi bébas

Prasasti Ciaruteun nyaéta prasasti nu kapanggih di Ciaruteun, Bogor, maké basa Sangsakerta jeung aksara Pallawa.

Prasasti Ciaruteun ditulis dina bentuk sajak 4 baris nu unina,

  "vikkrantasyavanipateh shrimatah purnavarmmanah tarumanagararendrasya vishnoriva padadvayam"

Hartina numutkeun Vogel,

  "Dua tapak suku nu siga tapak suku Wisnu ieu kagungan raja dunya nu gagah perkosa nu kawentar Purnawarman nu ngawasa Tarumanagara."

Prasasti Ciaruteun mibanda gambar "pandatala" (tapak suku) nu nunjukkeun tanda kakawasaan (Purnawarman, 395-434 M) nu mingpin Tarumanagara. Numutkeun Pustaka Rajya-rajya i Bhumi Nusantara parwa 2, sarga 3, kaca 161 kasebutkeun yén Tarumanagara téh boga rajamandala (bawahan) nu ngaranna "Pasir Muhara".

Lahan tempat kapanggihna ieu prasasti mangrupa pasir datar nu kacapit ku tilu walungan: Cisadané, Cianten jeung Ciaruteun. Nepi ka abad ka-19, tempat ieu masih dilaporkeun salaku Pasir Muara, nu kaasup tanah swasta Ciampéa ( kiwari kaasup wilayah Kacamatan Cibungbulang).

## [édit] Sumber rujukan

- Saléh Danasasmita. 1983. Sejarah Bogor (Bagian I). PEMDA DT II Bogor, Bogor.

| Artikel ngeunaan Sunda ieu mangrupa taratas, perlu disampurnakeun. Upami sadérék uninga langkung paos perkawis ieu, dihaturan kanggo ngalengkepan.

Disalin ti "http://su.wikipedia.org../../../p/r/a/Prasasti_Ciaruteun_b519.html"

Kategori: Taratas Sunda | Sajarah Sunda

##### Views

- Artikel
- Sawala
- Révisi kiwari

##### Sungsi